CELEX: 32012D0809
Language: sk
Date: 2012-12-20 00:00:00
Title: Vykonávacie rozhodnutie Rady 2012/809/SZBP z  20. decembra 2012 , ktorým sa vykonáva rozhodnutie 2011/486/SZBP o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane

21.12.2012   
            
            
               SK
            
            
               Úradný vestník Európskej únie
            
            
               L 352/47
            
         VYKONÁVACIE ROZHODNUTIE RADY 2012/809/SZBP
   z 20. decembra 2012,
   ktorým sa vykonáva rozhodnutie 2011/486/SZBP o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady 2011/486/SZBP z 1. augusta 2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane (1), a najmä na jeho článok 5 a článok 6 ods. 1,
   keďže:
   
               (1)
            
            
               Rada 1. augusta 2011 prijala rozhodnutie 2011/486/SZBP.
            
         
               (2)
            
            
               Výbor Bezpečnostnej rady Organizácie Spojených národov zriadený 20. novembra 2012 podľa bodu 30 rezolúcie Bezpečnostnej rady č. 1988 (2011) zmenil a doplnil zoznam osôb, skupín, podnikov a subjektov, na ktoré sa vzťahujú reštriktívne opatrenia.
            
         
               (3)
            
            
               Príloha k rozhodnutiu 2011/486/SZBP by sa preto mala zodpovedajúcim spôsobom zmeniť a doplniť,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2011/486/SZBP sa týmto mení a dopĺňa tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 20. decembra 2012
      
         
            Za Radu
         
         
            predseda
         
         E. FLOURENTZOU
      
   
   
      (1)  Ú. v. EÚ L 199, 2.8.2011, s. 57.
   
      PRÍLOHA
      
                  I.
               
               
                  Tieto záznamy sa dopĺňajú do zoznamu uvedeného v prílohe k rozhodnutiu 2011/486/SZBP.
               
            A.   Osoby spojené s Talibanom
      
      
                  1.
               
               
                  Mohammed Qasim Sadozai Khudai Rahmin (alias Muhammad Qasim)
                  Hodnosť/titul: hádží. Dátum narodenia: medzi 1975 a 1976. Miesto narodenia: obec Minar, okres Garmser, provincia Hilmand, Afganistan. Štátna príslušnosť: Afganistan. Národné identifikačné číslo: a) afganský národný preukaz totožnosti (tazkira), číslo 57388, vydaný v okrese Lashkar Gah, provincia Hilmand, Afganistan; b) preukaz k pobytu č. 665, Ayno Maina, provincia Kandahár, Afganistan. Adresa: a) Wesh, okres Spin Boldak, provincia Kandahár, Afganistan; b) Safaar Bazaar, okres Garmser, provincia Hilmand, Afganistan; c) číslo izby: 33, 5. posch. Sarafi Market, Kandahar City, provincia Kandahár, Afganistan. Ďalšie informácie: a) majiteľ spoločnosti Rahat Ltd., ktorá je zapojená do dodávok zbraní pre Taliban vrátane improvizovaných výbušných zariadení (IED); b) jeho otec sa volá Haji Mullah Wali. Alternatívne meno otca je Haji Sadozai. Starý otec sa volá Khudai Rahim. Dátum označenia zo strany OSN: 21. 11. 2012.
               
            B.   Subjekty a iné skupiny a podniky spojené s Talibanom
      
      
                  1.
               
               
                  Rahat Ltd. (alias a) Rahat Trading Company; b) Haji Muhammad Qasim Sarafi; c) New Chagai Trading)
                  Adresa: a) pobočka 1: Room number 33, 5th Floor, Sarafi Market, Kandahar city, Kandahar Province, Afghanistan; b) pobočka 2: Shop number 4, Azizi Bank, Haji Muhammad Isa Market, Wesh, Spin Boldak, Kandahar Province, Afghanistan; c) pobočka 3: Safaar Bazaar, Garmser District, Helmand Province, Afghanistan; d) pobočka 4: Lashkar Gah, Helmand Province, Afghanistan; e) pobočka 5: Gereshk District, Helmand Province, Afghanistan; f) pobočka 6: Zaranj District, Nimroz Province, Afghanistan; g) pobočka 7: i) Dr Barno Road, Quetta, Pakistan; ii) Haji Mohammed Plaza, Tol Aram Road, v blízkosti Jamaluddin Afghani Road, Quetta, Pakistan; iii) Kandahari Bazaar, Quetta, Pakistan; h) pobočka 8: Chaman, Baluchistan Province, Pakistan; i) pobočka 9: Chaghi Bazaar, Chaghi, Baluchistan Province, Pakistan; j) pobočka 10: Zahedan, Zabol Province, Iran. Ďalšie informácie: a) spoločnosť Rahat Ltd. využívali vedúci predstavitelia Talibanu na prevod finančných prostriedkov pochádzajúcich od externých darcov a z obchodu s narkotikami na financovanie činnosti Talibanu v rokoch 2011 a 2012; b) vlastníkom je Mohammed Qasim Sadozai Khudai Rahim; c) spoločníkom je tiež Mohammad Naim Barich Khudaidad. Dátum označenia zo strany OSN: 21. 11. 2012.